กรณีศึกษา รองเท้า Breaker แบรนด์ที่พัฒนาตัวเอง อยู่ตลอดเวลา
รองเท้านักเรียนยี่ห้อ “Breaker” ที่มาพร้อมกับสโลแกน “ชีวิต สั่งได้ดั่งใจ” น่าจะเป็นแบรนด์ที่คุ้นหูสำหรับพวกเรา  จริงๆ แล้ว รองเท้าถือเป็นไอเทมจำเป็นสำหรับนักเรียน ที่ต้องใส่อย่างน้อยสัปดาห์ละ 5 วัน เกือบตลอดทั้งปี ซึ่ง Breaker ก็เป็นผู้นำในตลาดนี้มาอย่างยาวนาน และอยู่คู่คนไทยกว่า 30 ปี  
30 ส.ค. 2563

ลงทุนแมน X Breaker 
กรณีศึกษา รองเท้า Breaker แบรนด์ที่พัฒนาตัวเอง อยู่ตลอดเวลา / โดย ลงทุนแมน
รองเท้านักเรียนยี่ห้อ “Breaker” ที่มาพร้อมกับสโลแกน “ชีวิต สั่งได้ดั่งใจ”
น่าจะเป็นแบรนด์ที่คุ้นหูสำหรับพวกเรา
จริงๆ แล้ว รองเท้าถือเป็นไอเทมจำเป็นสำหรับนักเรียน ที่ต้องใส่อย่างน้อยสัปดาห์ละ 5 วัน เกือบตลอดทั้งปี
ซึ่ง Breaker ก็เป็นผู้นำในตลาดนี้มาอย่างยาวนาน และอยู่คู่คนไทยกว่า 30 ปี
ดังนั้น ในช่วงชีวิตเด็กของหลายคน จะต้องเห็นรองเท้านักเรียน Breaker จนชินตา ตลอดช่วงชีวิตวัยประถม และมัธยม
หรือแม้แต่ตัวผู้ปกครองเอง ที่ต้องซื้อรองเท้านักเรียนให้ลูกๆ ในช่วงก่อนเปิดเทอม ด้วยเช่นกัน..
บทแรกของตำนาน Breaker เริ่มต้นในปี พ.ศ. 2518 
โดยตระกูลวงศ์วีระนนท์ชัย ซึ่งเคยทำอาชีพรับจ้างผลิตรองเท้าเล็กๆ มาก่อน
ได้ตัดสินใจก่อตั้ง บริษัท เอส.ซี.เอส.แอนด์บราเดอร์ส จำกัด 
เพื่อดำเนินธุรกิจจัดจำหน่ายรองเท้าแฟชั่นสำหรับเด็ก, สตรี และสุภาพบุรุษ
โดยหลังจากดำเนินธุรกิจไปสักระยะหนึ่ง ตระกูลวงศ์วีระนนท์ชัย ก็เห็นว่าหากต้องการให้กิจการเติบโตต่อไปอย่างยั่งยืน และให้เป็นที่รู้จักของผู้บริโภคในวงกว้าง
บริษัทฯ จำเป็นต้องสร้างแบรนด์ของตัวเองขึ้นมา
ในปี พ.ศ. 2533 บริษัทฯ จึงได้เปิดตัวแบรนด์รองเท้า Breaker
ภายใต้การบริหารของบริษัท เอส.ซี.เอส.สปอร์ตสแวร์ จำกัด
ด้วยคุณภาพของรองเท้า Breaker ที่ทนทาน สวมใส่สบาย และภาพลักษณ์ที่ใส่แล้วเท่ 
รวมถึงการตลาดที่ถูกจุด และโดนใจกลุ่มนักเรียน-ผู้ปกครอง   
ทำให้ Breaker ได้รับความนิยม และครองใจกลุ่มนักเรียนอย่างรวดเร็ว
โดยเฉพาะรองเท้านักเรียนขอบนวมพื้นเหลือง ที่ Breaker เป็นผู้นำในด้านนี้
ซึ่งเป็นรองเท้านักเรียนที่สามารถใส่เล่นกีฬาได้ เพราะขอบนวมเหลืองจะช่วยเพิ่มการยึดเกาะ
อย่างไรก็ตาม ถึงแม้กลุ่มบริษัท เอส.ซี.เอส. จะดำเนินธุรกิจมานานกว่า 45 ปี
และรองเท้า Breaker มีอายุกว่า 30 ปี และเป็นเจ้าตลาดรองเท้านักเรียนอยู่แล้วก็ตาม
แต่แบรนด์ก็ยังไม่หยุดที่จะพัฒนาปรับปรุง และสร้างผลิตภัณฑ์ใหม่ๆ 
เพื่อให้รองเท้า Breaker มีฟังก์ชันที่ดี และตอบโจทย์ผู้บริโภคได้มากขึ้นตามยุคสมัย
รวมไปถึงการขยายไลน์ผลิตภัณฑ์ไปสู่ รองเท้าฟุตบอล, ฟุตซอล และรองเท้าสนีกเกอร์
เพื่อลดความเสี่ยงจากแนวโน้มประชากรนักเรียนไทยจะน้อยลงในอนาคต เนื่องจากประชากรยุคใหม่มีแนวโน้มที่จะมีลูกกันน้อยลง
นอกจากนั้นยังจะช่วยเพิ่มโอกาสทางธุรกิจสำหรับ กลุ่มคนรุ่นอื่นที่มีความต้องการรองเท้าประเภทนี้กันมากขึ้น
อย่างที่ผ่านมา Breaker ก็ได้เปิดตัวรองเท้ารุ่น Breaker Hornbill รองเท้าผ้าใบแฟชั่น เน้นเจาะกลุ่มวัยรุ่น
Breaker X รองเท้าที่ขอบยางหนาขึ้น และเชือกรองเท้าแบบ 2 สี สำหรับตีตลาดกลุ่มเจน Z โดยเฉพาะ
และล่าสุดได้เปิดตัวรองเท้ารุ่น Limited Edition
Breaker Outlaw X Paradox (Summer) โดยร่วมมือกับศิลปินชื่อดังอย่าง Paradox
ภายใต้คอนเซ็ปต์ครบรอบ 20 ปี ของเพลง “ฤดูร้อน”
ที่น่าสนใจคือ รองเท้ารุ่นนี้ได้สร้างปรากฏการณ์ยอดพรีออเดอร์เต็ม (SOLD OUT) ภายใน 1 นาทีแรก..
ซึ่งถือเป็นอีกตัวอย่างของการยกระดับ Sneaker แบรนด์ไทย ให้เป็นที่ยอมรับของชาวไทยมากขึ้น
และด้วยการยึดปรัชญาธุรกิจที่ว่า “จะก้าวต่อไปอย่างไม่หยุดยั้ง”
ในเร็วๆนี้ Breaker ก็จะเปิดตัวผลิตภัณฑ์ใหม่ออกมาตีตลาดอีก
โดยจะเปิดจำหน่ายรองเท้านักเรียนแนวใหม่ ชื่อรุ่น "Breaker #X2" 
ซึ่งเป็นรองเท้าแนว "Uniform Sneaker" รองเท้านักเรียนที่ใส่ไปเรียน และใส่เป็นสนีกเกอร์ได้ในคู่เดียว โดยจะเปิดจำหน่ายอย่างเป็นทางการวันที่ 1 กันยายน 2563
และรองเท้ารุ่นนี้ ยังได้แร็ปเปอร์ชื่อดังขวัญใจวัยรุ่น “OG-ANIC” มาร่วมทำเพลงให้ ในชื่อเพลง "Have a good vibe" อีกด้วย
Breaker เป็นกรณีศึกษาที่น่าสนใจในโลกธุรกิจ
ใครจะไปคิดว่าธุรกิจรองเท้านักเรียน ที่ดูไม่น่าจะเปลี่ยนแปลง หรือได้รับผลกระทบจากเทคโนโลยี 
ก็ต้องมีการปรับตัวให้เข้ากับยุคสมัย และความต้องการของผู้บริโภคตลอดเวลา
ซึ่งเตือนใจให้ทุกคนได้เป็นอย่างดีว่า “การเปลี่ยนแปลง” คือเรื่องที่แน่นอนที่สุดในโลกธุรกิจ
ดังนั้น ธุรกิจไหนที่ปรับตัวได้ดีกว่า ก็จะสามารถแย่งส่วนตลาดจากคู่แข่งที่ปรับตัวได้ไม่ดีเท่า 
หรือครองบัลลังก์เจ้าตลาดได้นานตราบเท่าที่ต้องการ
ดั่งสโลแกนของ Breaker ที่ว่า “ชีวิต สั่งได้ดั่งใจ”..
References
-
-
-
-
-
-กรมพัฒนาธุรกิจการค้า